CELEX: 62013TN0550
Language: fi
Date: 2013-10-15 00:00:00
Title: Asia T-550/13: Kanne 15.10.2013 — Helleenien tasavalta v. komissio

21.12.2013   
            
            
               FI
            
            
               Euroopan unionin virallinen lehti
            
            
               C 377/17
            
         Kanne 15.10.2013 — Helleenien tasavalta v. komissio
   (Asia T-550/13)
   2013/C 377/40
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: I. Chalkias, X. Basakou ja A. Vasilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan numerolla C(2013) 5225 tiedoksiannetun ja virallisessa lehdessä L 219 vuonna 2013 julkaistun Euroopan maatalouden ohjaus- ja tukirahaston (EMOTR) tukiosastosta ja Euroopan maatalouden tukirahastosta (maataloustukirahasto) sekä Euroopan maaseudun kehittämisen maatalousrahastosta (maaseuturahasto) maksettavien jäsenvaltioiden tiettyjen menojen jättämisestä Euroopan unionin rahoituksen ulkopuolelle 13.8.2013 annetun komission lopullisen ja pysyvän päätöksen Helleenien tasavaltaa koskevilta osin
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa seuraaviin kumoamisperusteisiin:
   
                
            
            
               Ensimmäisessä kumoamisperusteessaan, joka koskee oikaisua persikoiden ja päärynöiden jalostuksen tukijärjestelmässä, Helleenien tasavalta väittää, että kun komissio ei ole toiminut neljään vuoteen, oikaisujen määräämisellä vuonna 2013 valvontajärjestelmän heikkouksien vuoksi, jotka koskevat varainhoitovuosia 2006 ja 2007 ja jotka oli todettu jo vuonna 2008, loukataan oikeusvarmuuden, käsittelyaikojen kohtuullisuuden ja komission oikea-aikaisen toiminnan yleistä periaatetta on loukattu, koska menettely on kestänyt perusteetta liian pitkään, mikä vahingoittaa Helleenien tasavaltaa vallitsevassa talousarviotilanteessa aiheuttaen täyden yllätyksen talousarvion kannalta.
            
         
                
            
            
               Toisessa kumoamisperusteessaan, joka koskee oikaisua persikoiden ja päärynöiden jalostuksen tukijärjestelmässä, Helleenien tasavalta väittää, että komissio teki tosiseikkoja koskevan virheen ja esitti täysin puutteelliset perustelut, kun se päätteli, ettei kaksia olennaisia valvontatoimia ollut suoritettu, ja ehdotti kiinteää enintään 10 prosentin osuuden suuruista oikaisua, sekä ettei kyseinen osuus voi missään nimessä ylittää 5 prosenttia, jonka suuruinen oikaisu määrätään tapauksissa, joissa on todettu puutteita olennaisissa valvontatoimissa.
            
         
                
            
            
               Kolmannessa kumoamisperusteessaan, joka koskee oikaisua POSEI — Egeanmeren pienet saaret — alalla, Helleenien tasavalta väittää, että komission päätökseltä puuttuu tarkka perustelu, jolla oikeutettaisiin määrätty oikaisu.